Mesjė 95

Mesjė 95 (dar žymima NGC 3351NGC 3351. SIMBAD. Nuoroda tikrinta 2021-04-24.) – spiralinė galaktika, esanti Liūto žvaigždyne. Nuotolis iki jos – 33 milijonai šviesmečių. Objekto regimasis ryškis yra 9,7.Messier 95. NASA, 2018-03-12. Nuoroda tikrinta 2021-04-24.

Mesjė 95 galaktiką 1781 m. atrado Pierre Méchain, Charles Messier kolega.

Šioje galaktikoje esama apytikriai  40 milijardų žvaigždžių. Galaktikos spiralinėse vijose vyksta aktyvūs žvaigždėdaros procesai, jose gausu jaunų mėlynų žvaigždžių. Galaktikos vijos glaudžiai juosia galaktikos branduolį ir yra beveik apskritos.

Tamsią, giedrą naktį M95 galima pamatyti pro žiūronus (atrodo kaip balzgana dėmelė). Greta matomos M96, M105 bei keletas blyškesnių galaktikų, kurios visos priklauso Liūto I (arba M96) grupei. Teigiama, kad palankiausias metas stebėti šią galaktiką yra balandžio mėnesį.

 Išnašos 

Kategorija:Mesjė objektai
Kategorija:Galaktikos